Í byrjun september barst Fljótsdalshéraði , ásamt um 20 öðrum sveitarfélögum , bréf frá Eftirlitsnefnd um fjármál sveitarfélaga . Þar voru sveitarfélögin beðin um upplýsingar um aðgerðir varðandi hagræðingu í rekstri og ýmislegt annað sem fjármálin varðar . Einnig var í framhaldinu óskað eftir fundum með fulltrúum sveitarfélaganna , til að fara betur með þeim yfir svörin og stöðuna almennt . Fljótsdalshérað sendi nefndinni svarbréf sitt þann 23. september sl. og má sjá það á heimasíðu sveitarfélagsins eða hér . Fulltrúar sveitarfélagsins munu síðar funda með eftirlitsnefndinni , kynna stöðuna frekar og fara yfir rammaáætlun næsta árs og þriggja ára áætlun Fljótsdalshéraðs . Eftir hrunið 2008 hefur ríkisvaldið og eftirlitsnefndin verið í mun að vera í meira samband við sveitarfélögin í landinu og þurfa þau nú m.a. að senda inn ársfjórðungslega upplýsingar úr fjárhaldsbókhaldi sínu til Hagstofunnar , auk annarra staðlaðra upplýsinga .